section_heading: Diplomat
paragraph_text: Još dok je bio zaokupljen povratkom ratnih zarobljenika, povjeren mu je idući zadatak – postao je Visoki komesar za izbjeglice. Milijuni izbjeglica iz I. svjetskog rata bili su raspršeni širom Europe i Azije i nisu se mogli, vratiti kućama jer su većinom bili nezaposleni bez osnovnih sredstava za život, preseljavani iz države u državu. Bilo je potrebno osigurati im smještaj i zaposlenje kako bi se opet osjećali sigurnima i vrijednima. Mnogi su bili bez putovnica i identifikacijskih isprava, što je otežavalo odnose s vlastima. Nansen je riješio ovaj problem uvodeći novi oblik putovnice koji je poslužio kao međunarodna isprava priznata u 50 zemalja. <br> Stalan problem bio je nedostatak sredstava, pa je Nansen koristio vlastita sredstva i imovinu kako bi pomogao.<br>